Tolong Sempurnakan Cerita Mami

Tolong Sempurnakan Cerita Mami ialah sebuah siri drama televisyen melayu tahun 2020 arahan Eyra Rahman. Dibintangi oleh Fatimah Noryyah, dan Isyariana. Siri drama ini memulakan tayangan perdana di Slot MegaDrama, Astro Ria bermula 13 Januari 2020 menggantikan TQ Captain.

Sinopsis
Adeena Aurell (Fatimah Noryyah) berusia sepuluh tahun, merupakan anak tunggal pasangan Razean Safiya (Isyariana) dan Aun Adwa (Dato' Fizz Fairuz). Penceraian kedua ibu bapanya mengganggu kehidupan Addie/Deena yang sentiasa berpindah seperti orang nomad.  Dia mula membuat rancangan untuk satukan mami dan papanya semula. Tetapi rancangannya semuanya gagal. 

Muncul Ku Harez Harith (Alvin Chong) yang dipanggil Cikgu Ku yang mengetahui lebih banyak tentang dirinya sewaktu kecil. Rupa-rupanya Cikgu Ku, kawan baik mami dan papa dan menghabiskan empat tahun menjaga Addie di London tetapi terputus hubungan sewaktu Addie pulang ke Malaysia.

Pelik kenapa hubungan yang begitu erat itu terputus telah membawa Addie terjerumus dalam rancangan papanya untuk menyatukan mami dengan Cikgu Ku.Namun begitu, Razean tidak menyenangi kehadiran semula Ku Harez dalam keluarga mereka.Mengapa papanya sanggup menceraikan maminya dan mahu bekas isterinya berkahwin lagi dengan cikgu Ku Harez?Mengapa pula mami tidak selesa dengan kehadiran semula cikgu Ku? Adakah mereka pernah ada hubungan istimewa sewaktu di London? Dapatkah rancangan Papa Adwa berhasil menyempurnakan cerita mami Addie/Deena?

Pelakon
 Fatimah Noryyah sebagai Adeena Aurell (Addie/Deena)
 Isyariana Che Azmi sebagai Razean Safiya
 Dato' Fizz Fairuz sebagai Aun Adwa
 Alvin Chong sebagai Ku Harez Harith
 Ummi Umairah sebagai Mikaela
 Ken Ridzuan sebagai Mirza
 Nasz Sally sebagai Hani
 Azizah Mahzan sebagai Auni/Mama Adwa /Tok Ma
 Eleena Sui sebagai Bella
 Kartina Aziz sebagai Tok Mak/Umi Razean
 Zaidi Omar sebagai Tok Abah/Abah Razean
 Fikhree Bakar sebagai Ikram

Rujukan